මෙම වසර ජෛව විවිධත්ව වසර ලෙස නම්කර ඇතැයි පරිසර හා ස්වභාවික සම්පත් ඇමැති පාඨලී චම්පික රණවක මහතා කියයි.ජෛව විවිධත්වය ආරක්ෂා කර ගැනීම සඳහා විවිධ අනපනත් වැඩ සටහන් සකස් කර ඇති බවද ඇමැතිවරයා කියයි.වෘක්ෂලතා හා වන සත්ත්ව ආඥා පනතද සංශෝධනය කර සම්මත කරගෙන තිබේ.ශ්‍රී ලංකාවේ ජෛව විවිධත්වය නෛසර්ගික වටිනාකමින් යුත් අගනා මිල කළ නොහැකි ස්වභාවික උරුමයන් පමණක් නොව භෝග ගුණාත්මය වර්ධනය කළ හැකි හා මිනිසාට වැළදෙන රෝග සුවකළ හැකි ඖෂධ ඇතුළත් වැදගත් ජාන ගබඩාවක් ලෙසද හැදින්විය හැකිය.ශ්‍රී ලංකාවේ ජෛව විවිධත්වය සැලකීමේදී සපුෂ්ප ශාක 3368 ක් දක්නට ලැබෙමින් සියයට 26ක් ලංකාවට ආවේණිකය.